Kama

Kama on tuntud Eesti toit, mida traditsiooniliselt valmistatakse kamajahu (mida samuti võidakse nimetada kamaks) segamise teel hapupiima, värske piima või petiga, tänapäeval ka keefiri või jogurtiga. Kamajahu (rannikumurdes talkuna, setu keeles tolohkna, tolokna) on jäme jahusegu keedetud, kuivatatud ning jahvatatud hernestest ja muudest kaunviljadest ja teraviljadest. Tavalise eestipärase kamajahu kõige iseloomulikumaks koostisosaks on hernejahu. Eri koostisega kamajahudes sisaldub lisaks hernele tavaliselt ka jahvatatud rukist, otra ja kaera, kuid koostisosadeks võivad olla ka näiteks nisujahu või jahvatatud aeduba. Kamajahu valmistamiseks koostisosi keedetakse, kuivatatakse ahjus kõvaks ja jahvatatakse.

Hapukoort lisades tehakse kamajahust kamakäkke.

18. sajandi alguses valmistati Mulgimaal kamajahu kaerast.

pisi|Talkkuna jogurti ja marjadega
Kama nimetatakse sageli üheks Eesti rahvustoiduks ning vahel peetakse kama Eestile ainuomaseks.Toiduekspert: Eesti köök on paras rosolje ERR, 27.03.2013 Samas on kamajahusarnased toiduained tuntud nii Eesti naabermaades (soome talkkuna,  põhjavene толокно, rootsi skrädmjöl, liivi kamārok või pūtiļ) kui ka kaugemal (keskaasia rahvaste talkan, tiibeti tsampa). Nende koostis on piirkonniti erinev. Soome talkkunat näiteks valmistatakse samamoodi kui eesti kamajahu; seda jahusegu valmistatakse tavaliselt odrakruupidest, hernestest ja kaeratangudest kuivatamise ja jahvatamise teel. Soomes on nii valmistatava jahusegu koostis piirkonniti erinev.

Vaata ka
Eesti köök
Soome köök

Viited

Välislingid

Kategooria:Toidud
Kategooria:Eesti köök